പണിയില്ല, നട്ടംതിരിഞ്ഞ് ഭായിമാര് ആലപ്പുഴ: കൊവിഡ് പ്രതിസന്ധിയില് തൊഴിലിടങ്ങള് നിശ്ചലമായതിനാല് മടങ്ങിയെത്തിയ ഭായിമാര് ജോലിയില്ലാതെ ബുദ്ധിമുട്ടുന്നു. രാവിലെ ചോറും പൊതികളുമായി ജില്ലയിലെ പ്രധാന കവലകളില് ജോലിദാതാക്കളെ കാത്തുനിന്ന് ഉച്ചയോടെ പ്രതീക്ഷയറ്റ് മടങ്ങുകയാണിവര്. പുന്നപ്ര, അമ്ബലപ്പുഴ, ഹരിപ്പാട്, കായംകുളം, മാവേലിക്കര, അരൂര് ഭാഗങ്ങളിലാണ് അന്യസംസ്ഥാന തൊഴിലാളികള് കൂടുതലായുള്ളത്. ലോക്ക് ഡൗണില് പലരും നാട്ടിലേയ്ക്ക് മടങ്ങിരുന്നു. ഇവരില് നല്ലൊരു ശതമാനവും ഇളവുകള് പ്രാബല്യത്തില് വന്നതോടെ തിരികെയെത്തി. ഇവര്ക്ക് അല്പ്പമെങ്കിലും പണി കിട്ടിയിരുന്നത് കെട്ടിട നിര്മ്മാണ മേഖലയിലാണ്. എന്നാല്, കമ്ബി, സിമന്റ് തുടങ്ങിയ അസംസ്കൃത വസ്തുക്കളുടെ വില കുതിച്ചതോടെ ഉള്ള ജോലിയും നഷ്ടപ്പെട്ട അവസ്ഥയാണ്. കരാറുകാരുടെയും എന്ജിനിയര്മാരുടെയും കീഴില് പണിയെടുത്തിരുന്നവര്ക്ക് മാത്രമാണ് ഇപ്പോള് സ്ഥിരമായി ജോലി ലഭിക്കുന്നത്. ഹോട്ടല് ജോലി മുതല് കാര്ഷിക മേഖലയില് വരെ വേതനം കുറച്ച് പണി ചെയ്തിരുന്നവരും ഇപ്പോള് ആഹാരത്തിനുപോലും വകയില്ലാതെ വിഷമിക്കുകയാണ്. പ്രതീക്ഷ രണ്ടാംകൃഷി പാടശേഖരങ്ങളില് സ്ത്രീകള് ചെയ്തിരുന്ന ഞാറുനടീല്, കളപറിക്കല്, കൊയ്ത്ത് ജോലികളില് അന്യസംസ്ഥാന തൊഴിലാളികളും പ്രാവീണ്യം നേടിയിട്ടുണ്ട്. കുട്ടനാട്ടില് ഉള്പ്പെടെ കഴിഞ്ഞ പുഞ്ചക്കൃഷിയില് 50 ശതമാനം തൊഴിലാളികളും അന്യസംസ്ഥാനക്കാരായിരുന്നു. എന്നാല് രണ്ടാംകൃഷി കുറച്ച് പാടശേഖരങ്ങളില് മാത്രമേയുള്ളൂ. ഈ പ്രതിസന്ധിയിലും വേതനം കുറച്ച് പിടിച്ചുനില്ക്കുകയാണിവര്. ഭായിമാര് ജില്ലയില് ലോക്ക് ഡൗണിന് മുമ്ബ്: 13,277 ഇപ്പോള്: 13,000 അന്യസംസ്ഥാന തൊഴിലാളികള്ക്ക് സൗജന്യ ഭക്ഷ്യക്കിറ്റുകള് നല്കിയിരുന്നു. കൊവിഡ് വാക്സിനേഷനും ആരംഭിച്ചു. പൊലീസ് വിവരശേഖരണം നടത്തി. എം.എസ്. വേണുഗോപാല് ജില്ലാ ലേബര് ഓഫീസര്, എന്ഫോഴ്സ്മെന്റ്